Citizen Kane
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmer
Citizen Kane er en amerikansk spillefilm fra 1941 i regi av Orson Welles, etter manus av Herman J. Mankiewicz og Welles. Filmen var Welles' debut som spillefilmregissør.
I Citizen Kane følger seerne livet og karrieren til en amerikansk magnat (spilt av Welles selv) etter hans død. Historien avekkes av en journalist som intervjuer menneskene som sto ham nær. I filmens øvrige roller er Joseph Cotten, Dorothy Comingore, Everett Sloane, Ray Collins, Paul Stewart, Agnes Moorhead og George Coulouris. Filmens foto er ved Gregg Toland, mens musikken ble komponert av Bernard Herrmann.Handlingens paralleller med aviskongen William Randolph Hearsts karriere gjorde at filmen ikke ble omtalt i Hearst-pressen, som på daværende tidspunkt inkluderte 20 av de store avisene i USA. Filmen er flere ganger kåret til «verdens beste film». I Norge ble Citizen Kane først lansert under tittelen Sensasjon. Les mer i Store norske leksikon Film i USA Eksterne lenker Informasjon om Citizen Kane (The Internet Movie Database)